אן סינק

אן סינק (באנגלית: NSYNC) היא להקת בנים אמריקנית אשר הוקמה בשנת 1995 באורלנדו, פלורידה. אלבומם "No Strings Attached" הוא אחד האלבומים עם הכי הרבה מכירות בשבוע הראשון. הוא נמכר ב-2.4 מיליון עותקים, מתוכם 1.1 מיליון עותקים שנמכרו ביום הראשון לצאת האלבום. שם הלהקה מורכב מהאות האחרונה של שם החיבה של כל אחד מחברי הלהקה: JustiN, ChriS, JoeY, LansteN and J.C. פירוש המילה הוא גם סינכרוניזציה, בתיאום. בניגוד למרבית להקות הבנים שהוקמו באמצע שנות התשעים, את אן סינק הקימו חבריה. ג'יי.סי. וג'סטין הופיעו ביחד בתוכנית הטלוויזיה "מועדון מיקי מאוס" (The Mickey Mouse Club) שהוקרנה בערוץ הטלוויזיה של דיסני (באותה תוכנית הופיעו גם בריטני ספירס, כריסטינה אגילרה וקרי ראסל). ג'ואי וכריס הופיעו יחד באולפני יוניברסל. ג'יי.סי. וג'ואי נפגשו דרך חבר משותף. כאשר הסתיימו צילומי התוכנית "מועדון מיקי מאוס", ג'סטין וגיי.סי. עזבו את אורלנדו. ג'סטין נקרא לשוב לאורלנדו כדי להיבחן ללהקה אחרת, בה היה חבר גם כריס, אך הלהקה התפרקה לאחר זמן קצר. לאחר התפרקות הלהקה החליט כריס שהוא רוצה להקים להקה. הוא פנה לג'סטין שפנה לג'יי.סי. ג'יי.סי. הכיר את כריס מאולפני יוניברסל ולכן הוא נסע לאורלנדו כדי להיפגש עם השניים. השלישייה יצאו למועדון ביחד שם הם נתקלו בג'ואי שהכיר, כאמור, את כריס ואת ג'יי.סי. כל אחד בנפרד – והציעו לו להצטרף ללהקה. כעת הלהקה הייתה כמעט שלמה אך היה חסר להם זמר בס על מנת להשלים את ההרמוניה הקולית. ג'סטין פנה למורה שלו לשעבר לזמרה והוא המליץ לו על לאנס. לאנס הגיע לאודישן והתקבל מיידית. הם פנו ללו פרלמן, היזם האמריקני שהקים את להקת בקסטריט בויז וחתמו על חוזה הקלטות בחברת BMG. האלבום הראשון של הלהקה שנקרא על שמה יצא לראשונה בגרמניה בשנת 1998 והפך להצלחה מסחררת בה ובכול אירופה. מאלבום זה נמכרו 10 מיליון עותקים בכול העולם ובארצות הברית 4 מיליון נוספים. מהאלבום יצאו 4 להיטים שהגיעו למקום הראשון במצעדים: "I want you back",‏ "Tearin' up my heart",‏ "God Must Have Spent a Little More Time on You" ו-"Drive Myself Crazy". בשנת 1999 נקלעה הלהקה לסכסוך משפטי עם מנהלם ועם חברת התקליטים בה הם חתומים על ניהול לוקה וחוזה מגביל. בסופה של תביעה משפטית, בה הם זכו, הם עזבו את BMG וחתמו על חוזה עם חברת ג'ייב רקורדס. הם השאירו את מנהל הלהקה ג'וני רייט ואת כל הנגנים שעבדו עימם. כמו כן הם שחררו את אלבומם "No Strings Attached" אשר שמו הוא גם שם של שיר מתוך האלבום וגם שם סימבולי על השתחררותם מהכבלים שהגבילו אותם. סיבוב ההופעות שנלווה לשחרור האלבום הפך להצלחה מסחררת – לכל מופע אזלו הכרטיסים שבועות מראש. השיר "Bye, Bye, Bye" מתוך האלבום שהה במקום הראשון במצעד הסינגלים האמריקאי כתשעה שבועות, ובמקום ה-55 ברשימת שירי הפופ הגדולים של ה"רולינג סטון" וה-MTV. בשנת 2001 הוציאה הלהקה את האלבום "Celebrity", בו היה לחברי הלהקה הרבה יותר חופש אומנותי: הם כתבו והפיקו את מרבית שירי האלבום. בספטמבר 2002 הופצה גרסת הכיסוי שלהם לשיר "When You Wish Upon a Star" דרך האלבום "Disneymania", כאשר זמן קצר לאחר מכן הלהקה התפרקה, למעשה, כשחבר הלהקה ג'סטין טימברלייק יצא בקריירת סולו מצליחה באוקטובר של אותה שנה. מאוחר יותר גם ג'יי.סי שאזיי יצא בקריירת סולו. השמועות על איחוד התבדו. בשנת 2018 התאחדה הלהקה לשם קבלת כוכב הוליוודי בשדרת הכוכבים בלוס אנג'לס. ב-29 בספטמבר 2023 הוציאה הלהקה את הסינגל "Better Place", הסינגל הוא חלק מפסקול הסרט "טרולים 3: הקול טוב". הלהקה אישרה את האיחוד המוזיקלי שלהם בקליפ מאחורי הקלעים שהראה כל חבר מקליט את החלקים האישיים שלו בסינגל. זה היה השיר הראשון של הלהקה שהופק מזה 23 שנים. 1997: ‏ *NSYNC 1998: ‏ Home for Christmas 2000: ‏ No Strings Attached 2001: ‏ Celebrity 1998: ‏ Home for Christmas 1998: ‏ The Winter Album 2005: ‏ Greatest Hits 2010: ‏ The Collection מדיה וקבצים בנושא אן סינק בוויקישיתוף אתר האינטרנט הרשמי של אן סינק אן סינק, ברשת החברתית פייסבוק אן סינק, ברשת החברתית אקס (טוויטר) אן סינק, ברשת החברתית אינסטגרם אן סינק, סרטונים בערוץ היוטיוב אן סינק, במסד הנתונים הקולנועיים IMDb (באנגלית) אן סינק, באתר ספוטיפיי אן סינק, באתר סאונדקלאוד (באנגלית) אן סינק, באתר Last.fm (באנגלית) אן סינק, באתר AllMusic (באנגלית) אן סינק, באתר MusicBrainz (באנגלית) אן סינק, באתר דיזר אן סינק, באתר Discogs (באנגלית) אן סינק, באתר Songkick (באנגלית) אן סינק, באתר Genius אן סינק, באתר SecondHandSongs אן סינק, באתר MOOMA (בארכיון האינטרנט) McKinley Franklin, NSYNC Reunites on ‘Better Place,’ First Release in Nearly 20 Years, Variety, ‏2023-09-29 (באנגלית אמריקאית) Every Kids’ Choice 2024 Winner!, Nick (באנגלית)